
70 DR.30.7.2001 

Timbalan Yang di-Pertua [Datuk Haji Muhamad bin Abdullah]: Ya, minta 
jawapan. [Tepuk] 

5.34 ptg. 

Timbalan Menteri di Jabatan Perdana Menteri [Tengku Dato' Adnan bin 
Tengku Mansor]: Tuan Yang di-Pertua, kerajaan tidak pernah menyekat atau 
menghalang parti-parti pembangkang daripada membuat ceramah sekiranya mereka 
mengikut lunas undang-undang yang ditetapkan. Mengikut statistik, parti-parti 
pembangkang diberikan permit polis dan mengadakan tiga kali ganda ceramah politik 
jika dibandingkan dengan permit yang dikeluarkan untuk parti-parti kerajaan. Kerajaan 
telah mengamalkan kesaksamaan dalam perkara ini tetapi parti-parti pembangkang 
telah menunjukkan sifat tidak bertanggungjawab dengan mengadakan rusuhan, 
memusnahkan harta benda awam serta kekerasan kerana kononnya untuk 
melaksanakan hak mereka dalam demokrasi. 

Kita telah lihat bagaimana tindak tanduk oleh demonstrasi jalanan boleh 
merosakkan sebuah negara. Kerajaan yang bertanggungjawab seperti Kerajaan 
Barisan Nasional tidak akan membenarkan keadaan yang sama terjadi di Malaysia. 
Kerajaan tidak boleh membuang masa seperti yang dilakukan oleh PAS yang hanya 
menghabiskan masa untuk ceramah politik dan menyebarkan dakyah agama yang 
songsang semata-mata. Kita mempunyai tugas dan tanggungjawab lebih besar untuk 
mentadbir negara dan memastikan rakyat kita aman dan sejahtera. Kerajaan tidak 
menggunakan undang-undang seperti Akta Keselamatan Dalam Negeri, Akta Universiti 
dan Kolej Universiti, Akta Rahsia Rasmi dan sebagainya dengan sewenang­
wenangnya. Rekod kerajaan menunjukkan bahawa undang-undang tersebut hanya 
digunakan selepas diteliti dan hanya terhadap orang atau kumpulan yang 
membahayakan keselamatan negara. 

Sebuah negara Barat yang diagung-agungkan oleh pembangkang telah 
menjatuhkan hukuman penjara seumur hidup terhadap seorang rakyat mereka yang 
didakwa membocorkan rahsia rasmi kepada negara lain. Pihak polis mereka telah 
menggunakan kekerasan dengan memukul penunjuk-penunjuk perasaan dan ini dapat 
dilihat melalui laporan-laporan media massa. Negara yang sebeginilah yang kononnya 
yang begitu mengamalkan demokrasi dan mendapat sokongan daripada Ahli Yang 
Berhormat dan parti-parti pembangkang. Kita tidak akan berkompromi dengan pihak 
yang ingin bertopengkan demokrasi tetapi tujuan sebenar mereka ialah untuk 
merosakkan negara. Pihak pembangkang tidak perlu risau jika mereka tidak menyalahi 
undang-undang. 

Mentadbir sesebuah negara majmuk seperti Malaysia dengan mewujudkan 
suasana yang aman dan makmur bukanlah satu perkara yang mudah. Bagaimanapun, 
jika ia tidak dijaga dengan sempurna, ia boleh dimusnahkan di dalam sekelip mata dan 
untuk membinanya semula akan mengambil masa puluhan tahun. Tidak perlu pihak 
pembangkang mengajar kita tentang demokrasi kerana merekalah yang perlu 
mempelajarinya. [Tepuk]. 

Di bawah pemerintahan kerajaan Barisan Nasional, pihak pembangkang 
bebas berkempen setiap malam dan di bawah demokrasi inilah mereka mampu 
menang dalam pilihan raya di Kelantan dan Terengganu. Jika tidak ada demokrasi dan 
jika benar ada sekatan seperti yang dikatakan oleh Ahli Yang Berhormat bagi Parit, 
maka sudah tentu Ahli Yang Berhormat tidak akan berada di dalam Dewan yang mulia 
ini untuk berucap dan kita tidak akan dapat melihat telatah-telatah kawan-kawan Ahli 
Yang Berhormat yang seringkali tidak menghormati Dewan yang mulia ini. Sekian, 
Tuan Yang di-Pertua. [Sorak][Tepuk]. 

Bebas dan Hadapkan Kesemua Tahanan ISA Ke Mahkamah 

5.39 ptg. 

Puan Fong Po Kuan [Batu Gajah]: Terima kasih, Tuan Yang di-Pertua. 
Demi keadilan dan demokrasi, kami di sebelah sini tidak akan hentikan ucapan dan 
bantahan ke atas ISA. [Tepuk]. 



Timbalan Yang di-Pertua [Datuk Haji Muhamad bin Abdullah]: Ya, minta jawapan. [Tepuk]. 5.34 ptg. Timbalan Menteri di Jabatan Perdana Menteri [Tengku Dato' Adnan bin Tengku Mansor]: Tuan Yang di-Pertua, kerajaan tidak pernah menyekat atau menghalang parti-parti pembangkang daripada membuat ceramah sekiranya mereka mengikut lunas undang-undang yang ditetapkan. Mengikut statistik, parti-parti pembangkang diberikan permit polis dan mengadakan tiga kali ganda ceramah politik jika dibandingkan dengan permit yang dikeluarkan untuk parti-parti kerajaan. Kerajaan telah mengamalkan kesaksamaan dalam perkara ini tetapi parti-parti pembangkang telah menunjukkan sifat tidak bertanggungjawab dengan mengadakan rusuhan, memusnahkan harta benda awam serta kekerasan kerana kononnya untuk melaksanakan hak mereka dalam demokrasi. Kita telah lihat bagaimana tindak tanduk oleh demonstrasi jalanan boleh merosakkan sebuah negara. Kerajaan yang bertanggungjawab seperti Kerajaan Barisan Nasional tidak akan membenarkan keadaan yang sama terjadi di Malaysia. Kerajaan tidak boleh membuang masa seperti yang dilakukan oleh PAS yang hanya menghabiskan masa untuk ceramah politik dan menyebarkan dakyah agama yang songsang semata-mata. Kita mempunyai tugas dan tanggungjawab lebih besar untuk mentadbir negara dan memastikan rakyat kita aman dan sejahtera. Kerajaan tidak menggunakan undang-undang seperti Akta Keselamatan Dalam Negeri, Akta Universiti dan Kolej Universiti, Akta Rahsia Rasmi dan sebagainya dengan sewenang wenangnya. Rekod kerajaan menunjukkan bahawa undang-undang tersebut hanya digunakan selepas diteliti dan hanya terhadap orang atau kumpulan yang membahayakan keselamatan negara. Sebuah negara Barat yang diagung-agungkan oleh pembangkang telah menjatuhkan hukuman penjara seumur hidup terhadap seorang rakyat mereka yang didakwa membocorkan rahsia rasmi kepada negara lain. Pihak polis mereka telah menggunakan kekerasan dengan memukul penunjuk-penunjuk perasaan dan ini dapat dilihat melalui laporan-laporan media massa. Negara yang sebeginilah yang kononnya yang begitu mengamalkan demokrasi dan mendapat sokongan daripada Ahli Yang Berhormat dan parti-parti pembangkang. Kita tidak akan berkompromi dengan pihak yang ingin bertopengkan demokrasi tetapi tujuan sebenar mereka ialah untuk merosakkan negara. Pihak pembangkang tidak perlu risau jika mereka tidak menyalahi undang-undang. Mentadbir sesebuah negara majmuk seperti Malaysia dengan mewujudkan suasana yang aman dan makmur bukanlah satu perkara yang mudah. Bagaimanapun, jika ia tidak dijaga dengan sempurna, ia boleh dimusnahkan di dalam sekelip mata dan untuk membinanya semula akan mengambil masa puluhan tahun. Tidak perlu pihak pembangkang mengajar kita tentang demokrasi kerana merekalah yang perlu mempelajarinya. [Tepuk]. Di bawah pemerintahan kerajaan Barisan Nasional, pihak pembangkang bebas berkempen setiap malam dan di bawah demokrasi inilah mereka mampu menang dalam pilihan raya di Kelantan dan Terengganu. Jika tidak ada demokrasi dan jika benar ada sekatan seperti yang dikatakan oleh Ahli Yang Berhormat bagi Parit, maka sudah tentu Ahli Yang Berhormat tidak akan berada di dalam Dewan yang mulia ini untuk berucap dan kita tidak akan dapat melihat telatah-telatah kawan-kawan Ahli Yang Berhormat yang seringkali tidak menghormati Dewan yang mulia ini. Sekian, Tuan Yang di-Pertua. [Sorak][Tepuk]. Bebas dan Hadapkan Kesemua Tahanan ISA Ke Mahkamah. 5.39 ptg. Puan Fong Po Kuan [Batu Gajah]: Terima kasih, Tuan Yang di-Pertua. Demi keadilan dan demokrasi, kami di sebelah sini tidak akan hentikan ucapan dan bantahan ke atas ISA. [Tepuk].